
FIŞA DE INTERNSHIP

NUMELE INSTITUŢIEI: Asociația de Dezvoltare Intercomunitară Zona Metropolitană Iași
NUMELE DEPAPARTIMENTULUI: Management și Implementare Proiecte
NUMĂR DE LOCURI DISPONIBILE ÎN PROGRAM: 2 interni pentru perioada iunie 2026 – septembrie 2026

PRINCIPALELE ATRIBUŢII ale Departamentului Management și Implementare Proiecte:
· identificarea oportunităților de finanțare nerambursabilă pentru dezvoltarea Zonei Metropolitane Iași; 
· elaborarea și depunerea cererilor de finanțare în cadrul programelor europene și naționale; 
· implementarea proiectelor finanțate prin programe precum PEO, Interreg, URBACT și alte mecanisme de finanțare; 
· coordonarea activităților, monitorizarea indicatorilor și raportarea progresului proiectelor; 
· gestionarea documentelor administrative și operaționale aferente implementării proiectelor și colaborarea cu structurile responsabile pentru componenta financiară;
· colaborarea cu parteneri locali, naționali și internaționali.

DESCRIEREA ACTIVITĂȚILOR DIN PROGRAM:
A1. Suport în implementarea proiectelor europene
Internii vor sprijini echipa ADI ZMI în:
· organizarea documentației aferente proiectelor;
· sprijin în verificarea existenței documentelor administrative, conform indicațiilor echipei de implementare;
· sprijin în pregătirea și structurarea documentelor utilizate în procesul de raportare;
· centralizarea informațiilor privind activitățile desfășurate;
· actualizarea bazelor de date și a instrumentelor interne de monitorizare;
· sprijin în urmărirea calendarului activităților și documentelor aferente proiectelor.



A2. Suport administrativ pentru activitățile proiectelor
· sprijin în pregătirea documentelor și materialelor necesare pentru evenimente, workshopuri, cursuri și întâlniri de lucru;
· sprijin în pregătirea și organizarea listelor de prezență, formularelor și documentelor suport;
· scanarea, denumirea și organizarea electronică a documentelor;
· actualizarea evidențelor interne privind activitățile desfășurate și rezultatele obținute;
· sprijin logistic în desfășurarea activităților proiectelor.

A3. Familiarizare cu procesul de accesare fonduri europene
· identificarea apelurilor de finanțare relevante; 
· analizarea ghidurilor solicitantului și a criteriilor de eligibilitate; 
· sprijin în realizarea documentării pentru proiecte noi; 
· participarea la întâlniri de lucru privind dezvoltarea unor concepte de proiect. 

CONDIȚII SPECIFICE PENTRU SELECȚIA INTERNILOR:
· Limba engleză: minimum nivel B1 (capacitatea de a citi și înțelege documente în limba engleză); 
· Competențe digitale: 
· utilizarea pachetului Microsoft Office (Word, Excel, PowerPoint); 
· organizarea documentelor electronice; 
· utilizarea instrumentelor digitale colaborative; 
· Capacitate de analiză și sinteză; 
· Atenție la detalii și capacitate de lucru cu documente administrative; 
· Interes pentru domeniul fondurilor europene, administrației publice și dezvoltării locale.

PRINCIPALELE RESPONSABILITĂŢI ALE INTERNILOR:
1. Sprijin operațional în implementarea proiectelor 
Internii vor desfășura activități de sprijin pentru echipa de implementare proiecte, precum:
· sprijinirea organizării documentelor administrative aferente proiectelor aflate în implementare;
· scanarea, denumirea și arhivarea documentelor în format fizic și electronic;
· actualizarea bazelor de date și a situațiilor centralizatoare utilizate pentru monitorizarea activităților proiectelor;
· sprijin în colectarea și organizarea documentelor justificative necesare implementării proiectelor;
· participarea la activitățile curente ale departamentului pentru familiarizarea cu regulile și procedurile specifice proiectelor finanțate din fonduri europene.

2. Sprijin în organizarea activităților și evenimentelor derulate în cadrul proiectelor
· sprijin în pregătirea materialelor necesare desfășurării cursurilor, workshopurilor, întâlnirilor și evenimentelor organizate în cadrul proiectelor;
· sprijin în organizarea logistică a activităților (pregătire materiale, mape, liste, documente suport);
· participarea, alături de echipa de proiect, la activitățile și evenimentele organizate;
· sprijin în colectarea și centralizarea documentelor rezultate în urma desfășurării activităților;
· centralizarea feedbackului și a informațiilor administrative rezultate în urma activităților derulate.

3. Sprijin administrativ și comunicare instituțională
· sprijin în redactarea unor documente administrative simple (adrese, minute, note de întâlnire, materiale suport), sub coordonarea echipei ADI Zona Metropolitană Iași;
· sprijin în pregătirea materialelor de comunicare și promovare aferente proiectelor implementate;
· participarea la documentarea unor teme de interes privind dezvoltarea metropolitană și oportunitățile de finanțare;
· sprijin în organizarea informațiilor necesare activității curente a departamentului;
· familiarizarea cu modul de funcționare al unei structuri asociative de administrație publică locală și cu mecanismele de cooperare metropolitană.

Internii vor participa la activitățile desfășurate în cadrul Departamentului Management și Implementare Proiecte, în limita obiectivelor programului de internship și sub coordonarea personalului desemnat din cadrul ADI Zona Metropolitană Iași, având următoarele responsabilități generale:
· sprijinirea activităților curente ale departamentului, conform atribuțiilor stabilite prin prezenta fișă de internship;
· respectarea procedurilor interne și a regulilor aplicabile activităților desfășurate în cadrul ADI Zona Metropolitană Iași;
· elaborarea, la finalul stagiului de internship, a unui raport privind activitățile desfășurate și competențele dobândite pe durata programului;
· respectarea obligațiilor privind securitatea și sănătatea în muncă, în conformitate cu prevederile Legii nr. 319/2006, cu modificările și completările ulterioare;
· respectarea obligațiilor privind apărarea împotriva incendiilor, în conformitate cu prevederile Legii nr. 307/2006, cu modificările și completările ulterioare;
· respectarea obligațiilor privind confidențialitatea și protecția datelor cu caracter personal, conform Regulamentului (UE) nr. 679/2016.

COMPETENȚE DOBÂNDITE DE INTERN LA FINALUL PROGRAMULUI
La finalizarea internshipului, participanții vor dobândi cunoștințe privind:
· ciclul de viață al unui proiect finanțat din fonduri europene;
· regulile generale de implementare, monitorizare și raportare;
· organizarea administrativă a unui dosar de proiect;
· colaborarea cu finanțatori, instituții publice și parteneri;
· utilizarea instrumentelor specifice managementului de proiect;
· rolul structurilor asociative de tip ADI în dezvoltarea locală și cooperarea metropolitană.

